Той е третият от четирите завършени кораба от типа „Айова“ и е построен в Бруклинската военна корабостроителница, получавайки името на американския щат Мисури Третият кораб в състава на ВМС на САЩ с това име. Завършен през лятото на 1944 година, той е изпратен в Тихия океан, където участва в битките за Иво Джима и за Окинава, както и по-късно в Корейската война. Изведен в резерва през 1955 година, той е реконструиран и върнат в активна служба през 1984 година, след което участва във Войната в Персийския залив. През 1992 година е окончателно изведен от експлоатация, закотвен е в Пърл Харбър и е превърнат в кораб-музей отворен за посещения през 1999 г. Като култов кораб, е заснет в няколко кино- и телевизионни филма.